En Teil vor Story ufem Album Eis vo Greis  lyrics:  i frage ds mami we mer ändlech da sige  fahre hastig zu dene saftige graswise  si seit mer: "charly, s'isch nüm witt, blyb brav sitzte  und hör uf di brueder zumne zangg wöue azstifte  das isch e blöde plan, hör uf mit dene doofe sache,  hätt nie söue goofe mache!", itz sammle mer  löwezahn  und aui stige us und bücke sech und sueche nach em chrut  während däm niemer weiss was mir buebe mache  i u mi brueder hei nüt mit däm ztüe  dr ertrag vo däm füert zu dr frag wär grännt früecher  mir plage üs, brüele, vertrage nüt füele üs wagemüetig  und gäbe nang es paar ad rüebe  und plötzlech ghöre mer geschrei und luege uf dwise  und gseh ds sunntigschleid vom mami isch chlei verrisse  üse pere isch nümme ganz bi sich  uns schlat mitemne busch  löwezahn uf se i  wi dä troum wittergeit chani leider nid verzeue  ghöre en appel: "charly, trättet bitte us dr zäue"  i de handschäue registriere si mini personalie  charly zum vor- und sägesser zum nachname  i mim portemonnaie finde si es fötteli vo mim neffe  ja i nenne ne dr hansköbeli  und wäge däm sitzi hie scho sit stunde fest  wüu dr sohn vo mim tote brueder verschwunde isch    poste 5, verdächtige charly sägesser  mi name egloff, aso fö mer  ged a mit em verhör  "i säge nüt" häbet klappe , löt mi los, sitzet ab  ha scho schlimmeri ganove aus dir i ds schwitze bracht  und es git so paar frage wo no nid so klar schine  wäge däm längt nech mi partner itz is arsch ine  und dir gset de aut us we mer dört es mässer finde  we der schreiet tüe mir nech es haustuech um dfrässe binde  rekapitulieremer: mord, und zwar e vou strube,  aui tod ussert em goof und em ne greis im roustueu  paar minute speter chömet dir  cho reportiere  für radio bärn, wärdet abegstoche, stärbet schier  dir säget das sig öie änku* gsi mit em mässer  das mir die version vo dr gschicht gloube chöit dr vergässe  i wüu nech mau verzeue wie das würklech isch abgloffe  dir sit ds schwarze schaf und dfamilie het nech abgstosse  när heit dr nech wöue räche, sit se ga abestäche  heit dr aut ma verschont und öie änku* kidnappet  und das mir gschide poliziste ke verdacht schöpfe  heit dir nech id site  gstoche dir huere arschlöcher  vo aukis sit au glych und baud liche a dr strass  hasch, gras, bier u dr schnaps isch öie massstab  itz lehri dir astand, du bastard, we'd nid usseisch  de schla di ab bis d'nümme chasch sta  ha di nötige agabe scho gmacht, drum wetti schwige,  fuck you, 10 cop commandments, regle 7.    *: DC Egloff irrt sich natürlich in der Annahme,  Hansjakob S. sei Charly's Enkel. Wie wir als aufmerksame  Zuhörer wissen ist Hansköbi Charly's  Neffe ! Dies ist einer  der Verfahrensfehler, die schlussendlich dazu geführt haben,  dass das Dossier "Sägesser" von der Kripo Bern fallengelassen wurde.  DC Egloff wurde versetzt, dann gefeuert. Doch es sollte nicht seine  letzte Begegnung mit Charly bleiben...